32006R0802
L 144/15
JURNALUL OFÍCIAL AL UNIUNII EUROPENE
REGULAMENTUL (CE) NR. 802/2006 AL COMISIEI
din 30 mai 2006
de stabilire a coeficienților de conversie aplicabili peștilor din genurile Thunnus și Euthynnus
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 26 alineatul (3),
întrucât:
(1)
Regulamentul (CEE) nr. 3510/82 al Comisiei din 23 decembrie 1982 de stabilire a coeficienților de conversie aplicabili peștilor din genurile Thunnus și Euthynnus (2) a fost modificat substanțial de câteva ori (3). În interesul clarității și raționalizării, regulamentul menționat ar trebui codificat.
(2)
Se stabilește anual un preț comunitar de producător pentru peștii din genurile Thunnus și Euthynnus destinați industriei conservelor.
(3)
De asemenea, ar trebui stabiliți coeficienții de conversie aplicabili diferitelor specii, dimensiuni și forme de prezentare a peștilor din genurile Thunnus și Euthynnus.
(4)
Măsurile prevăzute de prezentul regulament sunt conforme cu avizul Comitetului de gestionare a produselor pescărești,
ADOPTĂ PREZENTUL REGULAMENT:
Articolul 1
Coeficienții de conversie aplicabili diferitelor specii, dimensiuni și forme de prezentare a peștilor din genurile Thunnus și Euthynnus sunt cei indicați în anexa I.
Articolul 2
Regulamentul (CEE) nr. 3510/82 se abrogă.
Trimiterile la regulamentul abrogat sunt interpretate ca trimiteri la prezentul regulament și se citesc în conformitate cu tabelul de corespondență din anexa III.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 mai 2006.